Revolusionêre lem-ontwerp keer windskade | Landbou
Landbou / Bedrywe / Revolusionêre lem-ontwerp keer windskade
Die ontwerp bestaan uit 'n werktuigbalk agter die trekker se driepunt, met windkeer-eenhede wat gegroepeer is na gelang van die rywydte tussen die gewasse. Elke skyfeenheid bestaan uit drie tot vyf lemskywe wat op 'n as tussen die laers aangebring is. Die skyf se lemme dring die grond sowat 5-10 cm diep in en laat 'n ry kluite agter. Dié rye kan windskade aan jong gewasse beperk.
Die gemengde boerdery op Zitland bestaan uit gewasverbouing, wat hy hanteer, en die beesvertakking, waarna pa Davie sr. kyk. "Ons bedryf 'n oorlêstelsel waarvolgens ons probeer om jaarliks gewasse slegs op oorlêlande in 'n verhouding van 40% sojabone en 60% mielies te verbou."
Hulle verbou al van 2013 af sojabone teen sowat 400 000 plante per hektaar.
Davie se eerste werktuig, wat nog 'n balk met 'n werkswydte van 21 m het, het hulle sowat R110 000 gekos. Hy het toe nuwe materiaal gebruik. Van die ondernemers wat van die windkeer-eenhede vir boere maak, vra sowat R2 500 vir elke draaiskyf sonder die raamwerk.